b"\n_START_ARTICLE_\nEspinavessa\n_START_SECTION_\nDescripci\xc3\xb3\n_START_PARAGRAPH_\n\xc3\x89s un arbust caducifoli espin\xc3\xb3s de 2 a 4 m d'alt i de fulles alternes, ovals i finament dentades, cadascuna amb dues espines estipulars, l'una llarga i dreta i l'altra curta i corbada. Les flors, s\xc3\xb3n petites, d'uns 2 mm, pent\xc3\xa0meres, i de color groc o blanc, apomellades i molt oloroses es troben reunides en ramells axil\xc2\xb7lars. Els fruits s\xc3\xb3n s\xc3\xa0mares en forma de disc. La floraci\xc3\xb3 t\xc3\xa9 lloc entre els mesos de juliol i setembre.\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nEl podem trobar al nord de la regi\xc3\xb3 mediterr\xc3\xa0nia, sobretot a la part oriental; tamb\xc3\xa9 el localitzem a l'oest i centre d'\xc3\x80sia. Sovint es troba en matollars poc humits des del nivell del mar fins als 400 m d'altitud._NEWLINE_A Catalunya el podem trobar a la zona de l'Empord\xc3\xa0 i el Giron\xc3\xa8s."